Pri izglasovanih odobritvah za prevzem obveznosti za EKJS za področje politike 05 (kmetijstvo in razvoj podeželja), ki so znašale 43 234,5 milijona EUR, je bil znesek v višini 2 358,1 milijona EUR predviden za intervencije na kmetijskih trgih iz poglavja 05 02, znesek v višini 40 668,7 milijona EUR za neposredna plačila iz poglavja 05 03, znesek v višini 160,23 milijona EUR za revizijo odhodkov za kmetijstvo iz poglavja 05 07, znesek v višini 36,4 milijona pa za strategijo in usklajevanje politike iz poglavja 05 08.

Razlika med odobritvami za prevzem obveznosti in odobritvami plačil nastane, ker so za nekatere ukrepe, ki jih neposredno izvaja Komisija, uporabljena diferencirana sredstva. Ti ukrepi se v glavnem nanašajo na ukrepe za promocijo kmetijskih proizvodov in strategijo politike ter usklajevalne ukrepe za kmetijstvo.

Spravni odbor, sestavljen iz poslancev Evropskega parlamenta in članov Sveta, se je o skupnem besedilu dogovoril 27. novembra 2017. Evropski parlament in Svet sta proračun za leto 2018 za sprejetega razglasila 30. novembra 2017. Skupne odobritve za prevzem obveznosti za EKJS so v proračunu znašale 43 234,5 milijona EUR, odobritve plačil pa 43 188,7 milijona EUR.

Komisija je 16. oktobra 2017 objavila dopolnilno pismo št. 1 k predlogu proračuna za leto 2018 in potrebe po obveznostih v primerjavi s predlogom proračuna povečala za 188,1 milijona EUR. Vendar so bile te dodatne potrebe več kot nadomeščene s povečanjem namenskih prejemkov za 242 milijonov EUR, ki naj bi bili na voljo v letu 2018. Zato bi se lahko zahtevane odobritve za prevzem obveznosti za EKJS v dopolnilnem pismu zmanjšale za 53,9 milijona EUR v primerjavi s predlogom proračuna.

Svet je svoje stališče o predlogu proračuna za leto 2018 objavil 4. septembra 2017 in odobritve za prevzem obveznosti za EKJS zmanjšal za 269,4 milijona EUR. Evropski parlament je svoje stališče sprejel 25. oktobra 2017 in odobritve za prevzem obveznosti za EKJS v primerjavi s predlogom proračuna povečal za 56,9 milijona EUR.

Komisija je predlog proračuna za leto 2018 objavila in ga 29. junija 2017 predložila proračunskemu organu. Odobritve za prevzem obveznosti, predlagane za EKJS, so skupaj znašale 43 518,3 milijona EUR.

Opomba: Temu poročilu je priložen podroben delovni dokument služb Komisije. Celotno besedilo tega delovnega dokumenta (v angleščini) in priložene preglednice (v angleščini) bodo na voljo tudi na spletišču Europa, in sicer na spletni strani GD za kmetijstvo ( https://ec.europa.eu/agriculture/cap-funding/financial-reports/eagf_sl ).

(1) Znesek prevzetih obveznosti. Obveznosti in plačila, od katerih je odštet znesek namenskih prejemkov v višini 997 361 033,56 EUR (glej točko 4 in Prilogo 6), ki so bili prejeti za deljeno upravljanje: 43 225 677 359,32 EUR.

(1) Odobritve, vnesene v proračun za leto 2018 po odbitku pričakovanih namenskih prejemkov, ki naj bi se zbrali v letu 2018, in tistih, ki so bili preneseni iz leta 2017 v leto 2018 v skladu s členom 12(3) Uredbe (EU, Euratom) 2018/1046.

V proračunu za leto 2018 so bili ti prvotno ocenjeni prihodki v višini 1 475,9 milijona EUR namenjeni dvema shemama, in sicer:

–prihodki, ki izhajajo iz popravkov pri potrditvi in iz nepravilnosti, so bili ocenjeni na 733,9 milijona EUR oziroma 132 milijonov EUR, pri čemer prihodki iz dajatev na mleko niso bili pričakovani. Tako je bil skupni znesek namenskih prejemkov, ki naj bi se po pričakovanjih zbrali med proračunskim letom 2018, ocenjen na 865,9 milijona EUR;

V skladu s členom 43 Uredbe (ES) št. 1306/2013 o financiranju skupne kmetijske politike so prihodki, ki izvirajo iz finančnih popravkov na podlagi sklepov o finančni potrditvi ali potrditvi skladnosti, iz nepravilnosti in iz dajatev na mleko, določeni kot namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje katerih koli odhodkov EKJS. Če se del teh prihodkov ne porabi, se neporabljeni del samodejno prenese v naslednje proračunsko leto.

Odobritve za EKJS za člena 05 01 04 (odhodki za podporo) in 05 08 09 (operativna tehnična pomoč) so se pozneje med proračunskim letom 2018 s spremembo proračuna št. 6 zmanjšale za 0,4 milijona EUR oziroma 1,0 milijona EUR.

Skupni neto znesek izvršenih mesečnih plačil za celotno proračunsko leto je po odbitku popravkov na podlagi postopka potrditve in drugih popravkov znašal 43 225 677 359,32 EUR. Ob upoštevanju zneskov, katerih plačila so bila začasno prekinjena, je bilo državam članicam dejansko plačanih 43 225 151 242,49 EUR.

Plačila, ki so jih države članice izvršile od 16. oktobra 2017 do 15. oktobra 2018, so zajeta v sistemu za mesečna plačila.

Mesečna plačila so povračilo neto odhodkov (po odbitku prihodkov), ki so bili že izvršeni, in so na voljo na podlagi mesečnih izjav, ki jih pošiljajo države članice . Preverjanja in popravki mesečnega knjiženja odhodkov in prihodkov se opravljajo na podlagi teh izjav. Poleg tega bodo ta plačila postala dokončna, potem ko bo Komisija opravila preverjanja v okviru postopka računovodske potrditve obračunov.

Člen 18(1) Uredbe (EU) št. 1306/2013 določa, da „Komisija izvrši mesečna plačila za odhodke, ki so jih izvršile akreditirane plačilne agencije [držav članic] v referenčnem mesecu“. Mesečna plačila se vsaki državi članici izplačajo najpozneje tretji delovni dan drugega meseca, ki sledi mesecu, v katerem so bili odhodki izvršeni.

Razpoložljive odobritve za prevzem obveznosti za odhodke v okviru neposrednega upravljanja v proračunu za leto 2018 so znašale 144,0 milijona EUR. V letu 2018 so bile prevzete obveznosti v višini 141,4 milijona EUR. Razlika v teh odobritvah, ki je znašala 2,5 milijona EUR, se je črtala.

(1) C1 označuje izglasovane proračunske odobritve. Ta znesek vključuje prerazporeditve iz „deljenega upravljanja“ v znesku 150 000,00 EUR za odobritve za prevzem obveznosti in odobritve plačil, prerazporeditve „iz“ EKJS v skupnem znesku –7 525 000,00 EUR za odobritve plačil ter spremembo proračuna v višini –1 400 000,00 EUR za odobritve za prevzem obveznosti in odobritve plačil.

V proračunu so bile za kritje potreb vseh ukrepov za ta sektor predvidene skupne razpoložljive odobritve v višini 95,0 milijona EUR. Vendar so odhodki držav članic znašali le 64,0 milijona EUR. Razlika v višini 31 milijonov EUR je bila prerazporejena v druge proračunske člene.

3.2.1.7.Člen 05 02 15: Prašičje meso, jajca in perutninsko meso ter čebelarski in drugi živalski izdelki

V proračunu niso bile predvidene odobritve, v državah članicah pa so nastali manjši odhodki (0,1 milijona EUR) za preostala plačila v zvezi z izvoznimi nadomestili, povezanimi s certifikati, izdanimi pred letom 2014. Preostali odhodki so se krili s prerazporeditvijo odobritev, ki so na voljo v istem poglavju.

V proračunu so bile za kritje potreb vseh ukrepov za ta sektor predvidene skupne razpoložljive odobritve v višini 34,1 milijona EUR. Odhodki držav članic so znašali 201,1 milijona EUR. Za kritje dodatnih potreb so bile izvedene prerazporeditve proračunskih sredstev iz drugih členov.

V proračunu so bile za kritje potreb vseh ukrepov za ta sektor predvidene skupne razpoložljive odobritve v višini 1 058 milijonov EUR. Premajhna poraba v višini 89,9 milijona EUR v primerjavi z napovedanimi proračunskimi potrebami je bila posledica nižjih odhodkov nekaterih držav članic, zlasti za promocijo in prestrukturiranje v okviru njihovih nacionalnih vinogradniških programov.

V proračunu so bile za kritje potreb vseh ukrepov za ta sektor predvidene skupne razpoložljive odobritve v višini 931,8 milijona EUR. Proračunski organ je izglasoval odobritve v višini 531,8 milijona EUR, ker je upošteval ocenjene namenske prejemke za ta sektor (400,0 milijona EUR). Poleg tega je bilo 27,3 milijona EUR prerazporejenih iz drugih proračunskih vrstic istega poglavja. Odhodki držav članic so leta 2018 znašali 865,2 milijona EUR. Ostanek neporabljenih namenskih prejemkov v višini 93,9 milijona EUR je bil prenesen v proračunsko leto 2019 za kritje potreb navedenega leta.

Skupna plačila za to poglavje so znašala 2 709,4 milijona EUR, financirala pa so se z izglasovanimi odobritvami v višini 2 358,1 milijona EUR in namenskimi prejemki v višini 400 milijonov EUR. S slednjimi so se krili odhodki, ki so nastali v sektorju sadja in zelenjave (za podrobne informacije glej točko 3.2.1.2). Pri postavkah, pri katerih so potrebe presegale proračunske odobritve, so se dodatni odhodki krili s prerazporeditvami iz drugih proračunskih postavk. Pri tržnih ukrepih, pri katerih proračunske odobritve niso bile porabljene v celoti, so se razpoložljive odobritve prerazporedile v druge proračunske vrstice v okviru EKJS za potrebno kritje dodatnih odhodkov.

V nadaljevanju je na podlagi podrobnih podatkov iz prilog 2, 3-I in 3-II za najpomembnejše sektorje podano kratko pojasnilo o izvrševanju proračunskih odobritev in uporabi namenskih prejemkov.

V Prilogi 4 je prikazana razčlenitev odhodkov za tržne ukrepe, neposredna plačila in revizijo odhodkov za kmetijstvo po postavkah, viru sredstev in državah članicah.

1.1.1.3.Člen 05 02 18: Sheme šolske prehrane

Odhodki za sheme šolske prehrane so znašali 155,8 milijona EUR v primerjavi z napovedanimi potrebami v višini 188,0 milijona EUR, vključenimi v proračun. Manjša poraba je posledica dejstva, da je bilo šolsko leto 2017/2018 prvo, v katerem sta se prej ločeni shemi sadja in mleka združili v eno shemo šolske prehrane, pri čemer so države članice prijavile manj odhodkov, kot je bilo pričakovano pri pripravi proračuna.

3.2.2.Poglavje 05 03: Neposredna plačila

Proračunsko leto 2018 je bilo tretje leto izvajanja reformirane strukture neposrednih plačil, sprejete pri reformi skupne kmetijske politike leta 2013. Skupna plačila za to proračunsko poglavje so znašala 41 496,5 milijona EUR. To vključuje znesek v višini 441,7 milijona EUR za povračilo neposrednih plačil kmetom v zvezi s finančno disciplino, financiran iz zneska

v višini 450,5 milijona EUR, prenesenega iz leta 2017. Preostala izvedena plačila

v višini 41 054,8 milijona EUR so se financirala z izglasovanimi odobritvami (40 668,7 milijona EUR) in namenskimi prejemki (1 200,7 milijona EUR). S slednjimi se je kril del odhodkov, ki so nastali za shemo osnovnega plačila.

Skupne neporabljene odobritve so znašale 823,3 milijona EUR, od teh

pa je bilo 814,4 milijona EUR prenesenih v finančno leto 2019. Poleg tega je bil neporabljeni znesek rezerve za krizne razmere (459,5 milijona EUR), ki je bila vzpostavljena na podlagi predlagane finančne discipline v letu 2018, prerazporejen v proračunski člen 05 03 09, da bi se znesek dejansko uporabljene finančne discipline (459,5 milijona EUR) lahko prenesel v leto 2019 za povračila zadevnim državam članicam (glej točko 3.2.2.5). Preostanek namenskih prejemkov, zbranih v letu 2018 (354,9 milijona EUR), je bil prenesen v leto 2019. Pri postavkah, pri katerih so potrebe presegale izglasovane proračunske odobritve, so se dodatni odhodki krili s prerazporeditvami izglasovanih odobritev iz drugih proračunskih postavk ali s prerazporeditvami namenskih prejemkov. Prav tako so se pri neposrednih plačilih, pri katerih proračunske odobritve niso bile porabljene v celoti, razpoložljive odobritve prerazporedile v druge proračunske vrstice v okviru EKJS za potrebno kritje dodatnih odhodkov.

3.2.2.1.Člen 05 03 01: Nevezana neposredna plačila

Glavne sheme, financirane z odobritvami iz tega člena, so shema enotnega plačila na površino, shema osnovnega plačila, plačilo za kmetijske prakse, ki ugodno vplivajo na podnebje in okolje, prerazporeditveno plačilo in plačilo za mlade kmete. Vsa pomoč v okviru shem pomoči iz tega člena se plača neodvisno od proizvodnje, vendar pod nekaterimi pogoji, npr. ob upoštevanju navzkrižne skladnosti. Proračunske potrebe v letu 2018 za nevezana neposredna plačila so znašale 35 960,3 milijona EUR in zanje je proračunski organ izglasoval odobritve v višini 34 309,1 milijona EUR, potem ko je upošteval namenske prejemke v višini 1 651,2 milijona EUR. Odhodki držav članic za vse sheme v tem členu so znašali 35 304,8 milijona EUR, kar je 98,2 % potreb, ki so bile v proračunu predvidene za te sheme.

3.2.2.2.Člen 05 03 02: Druga neposredna plačila

Z odobritvami iz tega člena so se krili odhodki za „druga neposredna plačila“. To vključuje sheme, pri katerih še vedno lahko obstaja povezava med plačilom in proizvodnjo, in sicer pod točno določenimi pogoji in znotraj jasno opredeljenih meja. Zaradi reforme leta 2013 sta bili shemi, dodani v okviru tega člena, prostovoljna vezana podpora in shema za male kmete, iz več vrstic pa so se krila le sorazmerno manjša preostala plačila za potekle sheme.

Komisija je ocenila, da so za ta člen v letu 2018 potrebne odobritve v višini 5 900,0 milijona EUR. Odhodki držav članic so znašali 5 750,0 milijona EUR, kar je manj od odobritev, vnesenih v proračun.

3.2.2.3.Člen 05 03 09: Povračilo neposrednih plačil v zvezi s finančno disciplino

Proračunski organ temu členu ni dodelil nobenih odobritev. Ta člen je namenjen zbiranju izglasovanih odobritev brez prevzetih obveznosti, zlasti odobritev neporabljene rezerve za krizne razmere, da bi se prenesle v proračunsko leto N + 1 za financiranje povračila finančne discipline, uporabljene za neposredna plačila v zvezi s koledarskim letom N .

Po potrebi se vsako leto z izvedbeno uredbo Komisije določijo zneski, ki jih morajo posamezne države članice povrniti kmetom, v skladu z uvodnim stavkom člena 12(2) Uredbe (EU, Euratom) 2018/1046 pa se določi, da so odhodki za to povračilo upravičeni do financiranja Unije le, če so bili zneski plačani upravičencem pred 16. oktobrom proračunskega leta, v katero se odobritve prenesejo. Od zneska 450,5 milijona EUR, ki ustreza znesku finančne discipline, uporabljene v proračunskem letu 2017, in je bil prenesen v proračun za leto 2018 za povračilo, so države članice povrnile 441,7 milijona EUR. Razlika v višini 8,8 milijona EUR se je vrnila v proračun za leto 2018, da se na podlagi spremembe proračuna v naslednjem proračunskem letu povrne državam članicam.

3.2.2.4.Člen 05 03 10: Rezerva za krizne razmere v kmetijskem sektorju

Odobritve iz tega člena so namenjene kritju odhodkov za ukrepe, ki jih je treba sprejeti za obvladovanje večjih kriz, ki vplivajo na kmetijsko proizvodnjo ali distribucijo. Rezerva za krizne razmere se vzpostavi z uporabo znižanja neposrednih plačil prek mehanizma finančne discipline na začetku vsakega leta v skladu s členoma 25 in 26 Uredbe (EU)

št. 1306/2013 ter členom 8 Uredbe (EU) št. 1307/2013 . Ta rezerva se določi z letnim zneskom v višini 400 milijonov EUR (v cenah iz leta 2011). Za proračunsko leto 2018 je bil enakovredni znesek rezerve za krizne razmere v tekočih cenah 459,5 milijona EUR. V proračunskem letu 2018 rezerva ni bila uporabljena.

Za leto zahtevka 2017 je bila finančna disciplina izračunana izključno za vzpostavitev rezerve za krizne razmere v višini 459,5 milijona EUR. Vendar so se ob koncu proračunskega leta izglasovane odobritve brez prevzetih obveznosti, ki so ustrezale znesku dejansko uporabljene finančne discipline za leto zahtevka 2017 (ob upoštevanju neuporabljenega zneska iz rezerve za krizne razmere), prerazporedile v proračunski člen 05 03 09 za prenos v naslednje proračunsko leto za povračilo finančne discipline, naložene kmetom v koledarskem letu 2018.

3.2.3.Poglavje 05 07: Revizija odhodkov za kmetijstvo

3.2.3.1.Člen 05 07 01: Nadzor odhodkov za kmetijstvo

Ta člen vključuje ukrepe, sprejete za krepitev sredstev za preglede na kraju samem in za izboljšanje sistemov preverjanja, da se zmanjša tveganje goljufij in nepravilnosti v škodo proračuna Unije. Vključuje tudi odhodke za financiranje morebitnih računovodskih popravkov in popravkov v zvezi s skladnostjo v korist držav članic.

Evropska unija je neposredno financirala nakup satelitskih posnetkov v okviru integriranega administrativnega in kontrolnega sistema v višini 9,3 milijona EUR.